Հուգո ֆոն Հոֆմանսթալ

**Հուգո Լաուրենց Հոֆման ֆոն Հոֆմանսթալ**, (,), ավստրիացի գրող, էսսեիստ, բանաստեղծ, դրամատուրգ, 19-րդ դարավերջի  և 20-րդ դարասկզբի ավստրիական գրականության մեջ դեկադանսի գաղափարների ջատագով։

## Կենսագրություն
Հոֆմանսթալն ավարտել է Վիեննայի էլիտար ակադեմիական գիմնազիան , որտեղ սովորել է իտալերեն, ֆրանսերեն , անգլերեն , լատիներեն և հունարեն: Տասնվեց տարեկանում սկսել է հրատարակել (կեղծանվամբ) իր գրվածքները, որոնցում զգացվում էր Ֆրիդրիխ Նիցշեի երկերի ազդեցությունը: Պատանեկան տարիքում հանդիպել է  Հենրիկ Իբսենին և Գերհարդ Հաուպտմանին: Սակայն նրա հոգևոր զարգացման գործում ամենամեծ նշանակությունն ունեցել է Շտեֆան Գեորգեի հետ հանդիպումը, որը տեղի է ունեցել 1891 թվականին: Անդամագրվել է «Արվեստի տերևներ» գրական խմբակին, որի հրատարակած ամսագրի էջերում առաջ է մղել «արվեստը արվեստի համար» գաղափարը։

Հոֆմանսթալը սովորել է Վիեննայի համալսարանում , բայց շուտով հեռացել է և մեկ տարով կամավոր զինվորական ծառայության անցել Բրյունի (այժմ՝ Բռնո ) դրագունների գնդում: Այնուհետև ընդունվել է ֆրանսիական բանասիրության ֆակուլտետ, որն ավարտել է՝ ստանալով գիտությունների դոկտորի կոչում: Նա ուղևորություններ է կատարել Վենետիկ և Փարիզ, որտեղ հանդիպել է Մորիս Մետերլինկին և քանդակագործ Օգյուստ Ռոդենին: Ընկերացել է Ռայներ Մարիա Ռիլկեի և կոմպոզիտոր Ռիխարդ Շտրաուսի հետ, մի շարք համատեղ նախագծեր իրականացրել նրանց, ինչպես նաև ռեժիսոր Մաքս Ռայնհարդի հետ:

Ամուսնացել է կաթոլիկություն դավանող հրեուհու՝ Գերտրուդա Շլեզինգերի հետ: Ունեցել են երեք երեխա. Քրիստինան ծնվել է 1902 թ., Ֆրանցը՝ 1903 թ., Ռայմունդը՝ 1906 թ.: Բարդ են եղել հոր հարաբերությունները Ֆրանցի հետ: 1929 թ. հուլիսի 13-ին 26-ամյա Ֆրանցը ինքնասպան է եղել իր սենյակում: Դրանից մի քանի օր անց Հոֆմանստալը մահացել է՝ ուղեղին արյան զեղման պատճառով: Թաղվել է Ֆրանցի շիրմի կողքին:

## Ստեղծագործություններ
Հոֆմանսթալը տուրք է տվել իմպրեսիոնիզմին, սիմվոլիզմին, նեոռոմանտիզմին։ Նրա մեկ գործողությամբ չափածո դրամաներին («Երեկ»-1891 թվական, «Տիցիանի մահը»- 1892 թվական) բնորոշ են կյանքի ու մահվան խնդիրները, գեղեցկության ու վայելքի պաշտամունքը։ «Բանաստեղծություններ և փոքր դրամաներ» (1907 թվական) ժողովածուում արտահայտված է լիարժեք կյանքի երազանքը։ Հոֆմանսթալի քնարերգությունը («Ընտիր բանաստեղծություններ», 1903 թվական, «Բանաստեղծությունների ժողովածու», 1907 թվական) սիմվոլիստական բնույթի է։ Ռ. Շտրաուսի մի քանի օպերաների լիբրետոների հեղինակ է։ Թշնամաբար է վերաբերվել Հոկտեմբերյան հեղափոխությանը, ժխտել ժողովրդի իշխանությունը («Աշտարակ», 1925 թ.)։

## Ծանոթագրություններ

## Գրականություն
* 
* Borchardt R. Rede über Hofmannsthal. — Berlin: Hyperion, 1918.
* Stefan P. Hofmannsthal. Eine imaginäre Ansprache. — Wien: Wila Wiener Literarische Anstalt, 1924 (Die Wiedergabe, 3. Reihe, Band 2).
* Broch H. Hofmannsthal und seine Zeit; eine Studie. — München: R. Piper, 1964 (англ. изд. 1984).
* Wunberg G. Der frühe Hofmannsthal. Schizophrenie als dichterische Struktur. — Stuttgart: Kohlhammer, 1965.
* Mayer M. Hugo von Hofmannsthal. — Stuttgart: Metzler, 1993.
* Volke W. Hugo von Hofmannsthal in Selbstzeugnissen und Bilddokumenten. — Reinbek: Rowohlt, 1997.
* Renner U. „Die Zauberschrift der Bilder“. Bildende Kunst in Hofmannthals Texten. Reihe Litterae 55). — Freiburg: Rombach, 2000.
* Magris, C. Der habsburgische Mythos in der modernen osterreichischen Literatur — Вена: Paul Zsolny Verl., 2000.
* König Chr. Hofmannsthal: Ein moderner Dichter unter den Philologen. — Göttingen: Wallstein, 2001.
* Nicolaus U. Souverän und Märtyrer. Hugo von Hofmannsthals späte Trauerspieldichtung vor dem Hintergrund seiner politischen und ästhetischen Reflexionen. — Würzburg: Königshausen & Neumann, 2004.
* Wandruszka M.L. Der Abenteurer und die Sängerin. Über Hugo von Hofmannsthal. — Wien: Passagen-Verlag, 2005.
* Lesniak S. Thomas Mann, Max Rychner, Hugo von Hofmannsthal und Rudolf Kassner: Eine Typologie essayistischer Formen. — Würzburg: Königshausen & Neumann, 2005.
* Weinzierl U. Hofmannsthal — Skizzen zu seinem Bild. — Wien: Zsolnay, 2005.
* Junk A. Andreas oder Die Vereinigten von Hugo von Hofmannsthal : eine kulturpsychoanalytische Untersuchung. — Hannover: Impr. Henner Junk, 2015, .
* Nonnenmacher, K. Form und Leben zwischen Positivismus und Idealismus. - Romanische Studien Nomer 1, 2015, Stranitza 171 - 190.
* Bohnenkamp, K. (Hrg.) Briefwechsel mit Marie von Thurn und Taxis-Hohenlohe 1903-1929 / Hugo von Hofmannsthal. — Freiburg: Rombach-Verl., 2016.

Կատեգորիա:19-րդ դարի բանաստեղծներ
Կատեգորիա:20-րդ դարի ավստրիացի գրողներ
Կատեգորիա:20-րդ դարի բանաստեղծներ
Կատեգորիա:20-րդ դարի վիպասաններ
Կատեգորիա:Ավստրիացի բանաստեղծներ
Կատեգորիա:Ավստրիացի գրողներ
Կատեգորիա:Ավստրիացի դրամատուրգներ
Կատեգորիա:Ավստրիացի սցենարիստներ
Կատեգորիա:Բանաստեղծներ այբբենական կարգով
Կատեգորիա:Գերմանալեզու բանաստեղծներ
Կատեգորիա:Գրողներ այբբենական կարգով